Na osnovu člana 45 stav 1 tačka 9 Zakona o lokalnoj samoupravi (Sl. list RCG“, br. 42/03, 28/04, 75/05 i 13/06 i „Sl. list CG“, br. 88/09 i 38/12), člana 25 stav 2, a u vezi sa članom 29 stav 2. Zakona o državnoj imvoini („Sl. list CG“, br. 21/09) i člana 23 stav 2 i 44 stav 1 tačka 10 Statuta opštine Mojkovac („Sl. list CG – Opštinski propisi“, br. 31/10 i 26/12), Skupština opštine Mojkovac, na sjednici održanoj dana  03.06.2013. godine, donijela je 
O D L U K U

O DAVANJU NA KORIŠĆENJE MJEŠOVITE GRADSKE PIJACE

Član 1

Daje se na korišćenje bez naknade Mješovita gradska pijaca Javnom komunalnom preduzeću „Gradac“ Mojkovac (u daljem tekstu: Korisnik), koja se nalazi na kat. parceli 264 KO Mojkovac, ukupne površine od 815,30 m2.
Član 2


Korisnik je dužan da objekat iz člana 1 ove Odluke čuva, održava i koristi za namjene za koje je predvidjen.

Član 3

Ako korisnik pomenuti objekat ne bude održavao i koristio u skladu sa njegovom namjenom, Opština će isti oduzeti.

Član 4


Ovlašćuje se predsjednik Opštine Mojkovac da sa korisnikom zaključi ugovor o raspolaganju objektom u pisanoj formi.

Član 5


Korisnik će svojim aktima utvrditi način korišćenja, vrijeme, uslove, naknadu i slično.
Član 6

Ova Odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

